**Jussi Benjamin Koivula** (s. 24. joulukuuta 1983 Hämeenlinna) on suomalainen ammattinyrkkeilijä. Koivula aloitti amatöörinyrkkeilyn Hämeenlinnan Kisassa vuonna 1995 ja siirtyi edustamaan Tampereen Työväen Nyrkkeilijoitä vuonna 1997. Amatööriurallaan hän otti jo juniorina lukuisia maaottelu- sekä turnausvoittoja, niin kotimaassa kuin ulkomailla. Hän oli amatöörinä Olympiakomitean tukiurheilija, kuusinkertainen miesten Suomen mestari sekä kolminkertainen alle 20-vuotiaiden Pohjoismaiden mestari.

Koivula on ollut naimisissa vuodesta 2003, ja hänellä on yksi poika.

Lapsuus
-------

Jussi syntyi jouluaattona 1983, kuudenneksi lapseksi Pasi ja Ritva (o.s. Mättö) Koivulalle. Eeva Vuorenpää on tehnyt Ylelle dokumenttielokuvan hänen vanhemmistaan. Hänellä oli kolme isoveljeä, ja kaksi isosiskoa. Jussi eli suuren osan lapsuudestaan sosiaalihuollon laitoksissa. Kun Jussi oli 12-vuotias, hänen vanhempansa kuolivat ja Jussi sijoitettiin Tampereelle asumaan sukulaistensa luo.*lähde?*

Ura
---

### Amatööriura

Jussi aloitti 12-vuotiaana nyrkkeilyn Hämeenlinnan Kisassa, mutta siirtyi edustamaan TTN:ää Tampereelle muuton johdosta jo 13-vuotiaana. Jo nuorena juniorina hän osoitti olevansa sitkeä ja kova harjoittelemaan. Koivula otteli amatööriurallaan noin 200 ottelua edustaen Suomea lukuisissa arvokilpailuissa, mm. MM- sekä EM-kisoissa. Hän otteli myös lukuisia voittoja maaotteluissa. Euroopan mestaruuskilpailuissa 2003 hän ylsi 5:een sijaan. Hän on kuusinkertainen miesten Suomen mestari. Lisäksi hänellä on halussaan myös useita junioreiden Suomen mestaruuksia, sekä useita voittoja kansainvälisissä GeeBee- ja Tammer-turnauksissa. Hän on myös kolminkertainen Pohjoismaiden mestari alle 20-vuotiaissa.*lähde?*

### Ammattilaisura

Koivula siirtyi ammattilaiseksi vuonna 2008. Hän otteli ammattilaisena välisarjassa (66,7 kg), mutta vuonna 2014 siirtyi kevyeen keskisarjaan. Koivula edusti helsinkiläistä ammattinyrkkeilytallia P3 Boxingia, jonka promoottorina toimi Pekka Mäki (vuoteen 2013 asti, jolloin P3 Boxing haettiin konkurssiin). Valmentajana toimii Osmo Laine, jonka kanssa Koivula on tehnyt yhteistyötä jo vuodesta 1997. Ammattilaisena Koivula on nyrkkeillyt 19 ottelua, josta 17 on voittoja (joista 6 tyrmäyksellä) ja kaksi tappiota (cut left eye ja IBF-liiton intercontinental-tittelin Italiassa pisteillä).*lähde?*

Tampereella 20. huhtikuuta 2013 käydyssä ottelussa, Jussi sai vastustajan peukalon suoraan silmäänsä ja silmänpohjan lihakset repesivät. Koivula menetti näin vasemmasta silmästään kokonaan kolmiulotteisen hahmottamisen, ja vastustaja pääsi takomaan haavan Jussin silmäkulmaan. Ottelu keskeytettiin, ja siitä tuli tappiomerkintä Koivulalle. Ottelun jälkeen oli pitkään epävarmaa, palautuuko näkö enää täydellisesti vasempaan silmään, ja saako Koivula enää otella. Kesäkuussa 2013 lääkäri kuitenkin totesi silmän olevan kunnossa ja antoi otteluluvan takaisin.*lähde?*

Koivula otteli 17. elokuuta 2013 Savonlinnassa puolalaista Lukasz Janikia vastaan ja voitti tyrmäyksellä ottelun kuudennessa erässä.*lähde?*

Koivula voitti 7. joulukuuta 2013 Espoon Barona-areenalla 10-eräisessä ottelussa hollantilaisen Hassan Ait Bassoun kaikkien tuomarien pisteillä yksimielisesti 100-90.

Savonlinnan Boxing Night -tapahtumassa 16. elokuuta 2014 Koivula kukisti Bulgarian mestarin Stillian Kostovin 10 eräiseksi suunnitellussa ottelussa 9 erässä teknisellä tyrmäyksellä (TKO). Samalla Koivula siirtyi sarjaa ylemmäksi, kevyeen keskisarjaan (light middleweight 69,8 kg).*lähde?*

Koivula hävisi italialaiselle Marcello Matanolle ammattinyrkkeilyn IBF-liiton Intercontinental-titteliottelussa Italian Ferrarassa 7. helmikuuta 2015. Kotikehässään otellut Matano otti ylemmän välisarjan tittelin itselleen tuomariäänin 3-0.

16. elokuuta 2015 Töölön Kisahallissa Koivula voitti Serbian Zoran Didanovicin kolmannessa erässä teknisellä tyrmäyksellä.

Elokuva
-------

Koivulasta on tehty dokumenttielokuva *Daddy Loves You* (2015). Elokuvan on ohjannut Ninni Rokosa ja tuottanut Arto Koskinen. Tuotantoyhtiö on tamperelainen Obscure Entertainment.

Elokuva kertoo 12-vuotiaana orvoksi jääneestä Jussi Koivulasta, joka päätti valita toisen tien kuin alkoholiin kuolleet vanhempansa.*lähde?*

Ammattilaisuran tilastot
------------------------

|  |
| --- |
| **22 voittoa, 4 tappiota, 1 ratkaisematon** **KO** = tyrmäys, **TKO** = tekninen tyrmäys, **PTS** = pisteillä. **RTD** = luovutus |
| Tulos | Vastustaja | Ratkaisu | Erä | Päivämäärä | Paikka | Huom. |
| Voitto | Slovakia Tibor Rafael | TKO | 3/4 | 30.8.2008 | Tampere, Suomi |  |
| Voitto | Latvia Sergejs Volodins | pistevoitto 3/3 | 4 | 28.11.2008 | Helsinki, Suomi |  |
| Voitto | Puola Adam Zadworny | pistevoitto 3/3 | 4 | 14.2.2009 | Tampere, Suomi |  |
| Voitto | Unkari Gabor Toti | TKO | 2/4 | 27.11.2009 | Tampere, Suomi |  |
| Voitto | Viro Leonti Vorontsuk | TKO | 3/6 | 11.5.2010 | Kirkkonummi, Suomi |  |
| Voitto | Ruotsi Vatche Wartanian | pistevoitto 3/3 | 6 | 4.9.2010 | Helsinki, Suomi |  |
| Voitto | Portugali Nuno Cruz | pistevoitto 3/3 | 8 | 27.11.2010 | Helsinki, Suomi |  |
| Voitto | Latvia Konstantins Sakara | pistevoitto 3/3 | 6 | 4.3.2011 | Helsinki, Suomi |  |
| Voitto | Belgia Kobe Vandekerkhove | pistevoitto 3/3 | 8 | 21.5.2011 | Seinäjoki, Suomi |  |
| Voitto | Espanja Jose Del Rio | pistevoitto 3/3 | 8 | 3.12.2011 | Helsinki, Suomi |  |
| Voitto | Suomi Jarkko Jussila | pistevoitto 3/3 | 8 | 21.1.2012 | Seinäjoki, Suomi |  |
| Voitto | Georgia Giorgi Ungiadze | pistevoitto 3/3 | 8 | 15.9.2012 | Seinäjoki, Suomi |  |
| Voitto | Liettua Arvydas Trizno | pistevoitto 3/3 | 6 | 16.2.2013 | Hamina, Suomi |  |
| Häviö | Puola Lukasz Maciec | TKO | 5/10 | 20.4.2013 | Tampere, Suomi |  |
| Voitto | Puola Lukasz Janik | KO | 6/8 | 17.8.2013 | Savonlinna, Suomi |  |
| Voitto | Alankomaat Hassan Ait Bassou | pistevoitto 3/3 | 10 | 7.12.2013 | Espoo, Suomi |  |
| Voitto | Georgia Ramazi Gogichashvili | TKO | 3/8 | 9.5.2014 | Helsinki, Suomi |  |
| Voitto | Bulgaria Stiliyan Kostov | TKO | 9/10 | 16.8.2014 | Savonlinna, Suomi |  |
| Häviö | Italia Marcello Matano | pistevoitto 3/3 | 12 | 7.2.2015 | Ferrara, Italia |  |
| Voitto | Ruotsi Michael Obin | pistevoitto 3/3 | 6 | 13.6.2015 | Vaasa, Suomi |  |
| Ratkaisematon | Venäjä Artem Karasev | ratkaisematon | 6 | 8.8.2015 | Savonlinna, Suomi |  |
| Voitto | Serbia Zoran Didanovic | TKO | 3/4 | 21.11.2015 | Helsinki, Suomi |  |
| Voitto | Bosnia ja Hertsegovina Nerdin Fejzovic | TKO | 6/8 | 6.5.2017 | Turku, Suomi |  |

Lähteet
-------

1. ↑  Anna Sillanpää: Iskän pojat (pdf) (s. 22-27) *Kodin kuvalehti*.  10/2012.  Arkistoitu 24.5.2015. Viitattu 24.5.2015.
2. ↑  Koivulan hanskasta ei löytynyt unihiekkaa *MTV3 Nyrkkeily*.  7.12.2013.  Arkistoitu 12.12.2013. Viitattu 7.12.2013.
3. ↑  Koivulalle tyly tappio tärkeässä ottelussa *MTV3 Nyrkkeily*.  8.2.2015.  Arkistoitu 13.2.2015. Viitattu 13.2.2015.
4. ↑  Suomalaisnyrkkeilijä tyrmäsi ja kommentoi huumaustapausta - "Lähti usko tähän lajiin ja urheiluun" *Iltalehti*.  21.11.2015. Viitattu 23.11.2015.
5. ↑  Daddy Loves You Obscure Entertainment.  Arkistoitu 24.5.2015. Viitattu 24.5.2015.

* Jussi Koivulan biografia *jussikoivula.fi*.  Arkistoitu 12.10.2016. Viitattu 6.7.2013.
* Jussi Koivulan ottelut *jussikoivula.fi*.  Arkistoitu 6.8.2013. Viitattu 8.7.2013.
* Jussi Niiranen: Suomalaisnyrkkeilijän karu tarina: viina vei vanhemmat ja kaksi sisarusta *Ilta-Sanomat*. Viitattu 12.7.2013.
* Jussi Koivula *boxrec.com*. Viitattu 19.7.2013.